شفاء اللہ خان روکھڑی

شفاء اللہ خان روکھڑی (انگریزی: Shafaullah Khan Rokhri) (ڄَمَّݨ دی تَرِیخ: ١٩٦٦ء – فوت تِھیوݨ دی تَرِیخ: ٢٩ اگست ٢٠٢٠ء) ہِک پاکستانی لوک ڳائیک، گیت نگار اَتے موسیقار ہَن۔https://web.archive.org/web/20200830190536/http://www.radio.gov.pk/29-08-2020/renowned-saraiki-folk-singer-shafaullah-khan-rokhri-passes-away روکھڑی دے مرݨ تے ریڈیو پاکستان دی طرفُوں سرکاری ویب سائیٹ تے جاری تھیوݨ آلی خبر۔ https://www.app.com.pk/national/saraiki-folk-singer-shafaullah-rokhri-passes-away/ پاکستان دے نشریاتی ادارے دی ہِک خبر سرائیکی فوک ڳائیک شفاء اللہ روکھڑی فوت تھی ڳئے۔ (اردو ٻولی وِچ) اردو پوائنٹ ویب سائیٹ دی ہِک خبراُنّھاں نے بنیادی طور تے سرائیکی ڳاݨے ڳائے جِنّھاں پورے پاکستان وِچ دُھم پاتی۔ اُنّھاں نے اپݨے پُتر ذیشان خان روکھڑی دے نال رَل تے اپݨے پلیٹ فارم "روکھڑی پروڈکشن" دے تحت موسیقی تیّار کِیتی۔روکھڑی دے فوت تِھیوݨ تے دنیا نیوز دی خبر (انگریزی ٻولی وِچ)۔ 

شفاء اللہ خان روکھڑی کُوں سرائیکی موسیقی دا لیجنڈ سمجھیا وین٘دا ہِے اَتے اُوہ سرائیکی وسیب دے عطاء اللہ خان عیسیٰ خیلوی دے بعد سبھ تُوں مہان٘درے ڳائیک ہَن۔

 ابتدائی حیاتی 
روکھڑی ١٩٦٦ء وِچ پنجاب دے شہر میانوالی وِچ ڄَمّے ہَن، اُوہ ابتدائی طور تے پنجاب پُلس وِچ بھرتی تھی ڳئے جاں جو موسیقی وِچ دلچسپی دے پارُوں اُنّھاں نے ملازمت چھوڑ تے موسیقی وِچ اپݨاں مستقبل بݨاوݨ دا اَغاز کر ݙِتّا۔سرائیکی دے مہان٘درے لوک ڳائیک کُوں دِل دا دورہ پِیا تے اُنّھاں کُوں میانوالی وِچ پُور ݙِتّا ڳیا۔ (اُردو اخبار نوائے وقت دی ہِک خبر)۔ 

 موسیقی دا کَم کار 
روکھڑی نے اپݨے موسیقی دے کَم کار دا اَغاز ١٩٨٠ء دے ݙہاکے وِچ کِیتا اَتے جَلتی ای سرائیکی لوکاں وِچ مہان٘در حاصل کر گِھدّی۔ اُنّھاں نے اݨ ڳِݨت البمّاں شائع کِیتیاں اَتے ورھیاں دے وِچالے سرائیکی لوک موسیقی دے ہِک مہان٘درے ڳائیک بݨ ڳئے اَتے اُنّھاں کُوں میانوالی نال تعلّق رکّھݨ والے عطاء اللہ خان عیسیٰ خیلوی تُوں بعد ݙُوجھے لمبر تے سمجھیا وین٘دا ہئی۔

بعد دے ورھیاں وِچ اُنّھاں دے پُتر ذیشان خان روکھڑی نے وی اُنّھاں دا ساتھ ݙِتّا اَتے پِیؤ پُتر دی سنڳت نے مردانہ ڳاݨے ڳائے جیڑھے پاکستان دے لوکاں وِچ ٻہوں مقبول تھئے۔ اُنّھاں نے اپݨے موسیقی لیبل "روکھڑی پروڈکشن" دے تحت "فوک سٹوڈیو" دے ناں نال ہِک موسیقی شو وی تیّار کِیتا جین٘دے وِچ سرائیکی وسیب دے ٻِنّھاں فنکاراں دے نال اِنّھاں دے اپݨے ڳاݨے پیش کِیتے ڳئے۔

پِچھوکڑ ݙہاکے دے وِچالے اُنّھاں نے زیادہ تر اپݨے ڳاݨیاں دی اصلاح کِیتی اَتے اِنّھاں کُوں روکھڑی پروڈکشن دے تحت یوٹیوپ اُتّے جاری کِیتا جیڑھے پاکستان وِچ ٻہوں مقبول ہَن اَتے لَکّھیاں ویوز حاصل کِیتے ہِنیں۔ اِنّھاں دے ڳاݨے کئی نویں ڳائیک وی ڳان٘دے ودّے ہِن جِنّھاں نے ڳاݨا ڳا تے مہان٘در حاصل کِیتی اَتے اِنّھاں دے انداز کُوں نقل کِیتا۔ 

 ذاتی احوال 
اُوہ پرنے ہوئے ہَن اَتے اُنّھاں دی ہِک دِھی اَتے چار پُتر ہَن۔ اِنّھاں دے پُتر ذیشان خان روکھڑی وی سرائیکی دے مہان٘درے ڳائیک ہِن۔ 

 وفات 
روکھڑی ٢٩ اگست ٢٠٢٠ء کُوں اسلام آباد وِچ دِل بند تِھیوݨ دے پارُوں فوت تھئے۔ وزیرِ اعلیٰ پنجاب سردار عثمان بزدار نے روکھڑی دے مرݨ تے اُنّھاں دے ٹَٻَّر نال تعزیت دا اظہار کرین٘دے ہوئے آکھیا جو:"این٘دے نال سرائیکی موسیقی دا پُکھ بند تِھی ڳیا ہِے اَتے اُنّھاں دی خدمتاں کُوں لَمّے ویلے تئیں یاد رکھیا ویسی۔"

 حوالہ جات 

ونکی:سرائیکی لوک ڳائیک
ونکی:سرائیکی ڳائیک
ونکی:سرائیکی ٻولی دے لوک ڳائیک
ونکی:پاکستانی لوک ڳائیک
ونکی:پاکستانی لوک موسیقی
ونکی:پاکستانی ڳائیک
ونکی:لوک ڳائیک
ونکی:سرائیکی دے مہان٘درے شخصیّتاں
ونکی:پاکستانی مہان٘درے شخصیّتاں